MUNICIPIUL CRAIOVA
CONSILIUL LOCAL AL MUNICIPIULUI CRAIOVA
       HOTĂRÂREA NR.807
privind cesiunea obiectului contractului de concesiune nr.34791/2006 încheiat între Consiliul Local al Municipiului Craiova şi Cabinet Medical Individual dr. Lacusta Damaianthy, către S.C. Cabinet Medical dr. Lacusta Damaianthy S.R.L.
Consiliul Local al Municipiului Craiova, întrunit în şedinţa ordinară din data de 19.12.2013;

Având în vedere raportul nr.​​​187167/2013 întocmit de Direcţia Patrimoniu  prin care se propune cesiunea obiectului contractului de concesiune nr.34791/2006 încheiat între Consiliul Local al Municipiului Craiova şi Cabinet Medical Individual dr. Lacusta Damaianthy, către S.C. Cabinet Medical dr. Lacusta Damaianthy S.R.L. şi rapoartele comisiilor de specialitate ale Consiliului Local al Municipiului Craiova nr.307, 309, 310, 311 şi 312/2013;

          În conformitate cu prevederile Hotărârii Guvernului nr. 884/2004 privind concesionarea unor spaţii cu destinaţia de cabinete medicale, Legii nr.95/2006 privind reforma în domeniul sănătăţii, modificată şi completată, Ordinului Ministrului Sănătăţii Publice nr.1322/2006 privind aprobarea normelor de stabilire a criteriilor şi metodologiei de preluare a activităţii unui praxis existent şi art.555-562 din Codul Civil; 
           Potrivit Hotărârii Consiliul Local al Municipiului Craiova nr.238/2004 referitoare la trecerea din domeniul public de interes local în domeniul privat al municipiului Craiova a unor spaţii;
În temeiul art.36, alin.2, lit. c, coroborat cu alin.5, lit. b, art.45, alin.3, art.61, alin.2, art.123, alin.1 şi art.115, alin.1, lit.b din Legea nr.215/2001, republicată, privind administraţia publică locală;

hotărĂŞte:

Art.1. Se aprobă cesiunea obiectului contractului de concesiune nr.34791/19.05.2006  încheiat între Consiliul Local al Municipiului Craiova şi Cabinet Medical Individual dr. Lacusta Damaianthy, către S.C. Cabinet Medical dr. Lacusta Damaianthy S.R.L. 
Art.2. Durata contractului de concesiune este până la data de 31.07.2016.
Art.3. Se împuterniceşte Primarul Municipiului Craiova să semneze actul adiţional de modificare a  contractului de concesiune nr.34791/2006.
Art.4. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.238/2004 referitoare la trecerea din domeniul public de interes local în domeniul privat al municipiului Craiova a unor spaţii.
Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico–Financiară şi S.C. Cabinet Medical dr. Lacusta Damaianthy S.R.L. vor aduce la îndeplinire prevederile prezentei hotărâri.

